Reifreann Neamhspleáchais na Catalóine, 2017

Reáchtáil Rialtas na Catalóine Reifreann Neamhspleáchais na Catalóine (Catalóinis: Referèndum d'Autodeterminació de Catalunya) ar an 1ú lá Deireadh Fómhair 2017. Rinne rialtas na Spáinne iarracht é a chur faoi chois. 
clé|mion
clé|mion|Mórstailc ar an 3 DF 2017
clé|mion|agóid,  4 DF 2017
clé|mion|Rannpháirteachas 
clé|mion|Carles Puigdemont ar an 7 Lúnasa 2024

 An vóta 
Vótáil muintir na Catalóine ar son an neamhspleáchais ach bhí an ráta staonta an-ard. Dúirt rialtas na Catalóine gur vótáil 92% den 43% den toghlach a ghlac páirt sa reifreann ar son an neamhspleáchais.  Cuireadh an cheist "Ar mhaith leat an Chatalóin a bheith ina stát nua neamhspleách mar phoblacht?" Chaith 2,196,710 duine vóta, le 2,020,144 (92%) ag vótáil ar son an neamhspleáchais.

Rialaigh Cúirt Bhunreachtúil na Spáinne, áfach, gur reifreann “mídhleathach” a bhí ann. 

 Ruaille buaille 
Ar an 27 Deireadh Fómhair 2017, bhí vóta caite ag baill Pharlaimint na Catalóine ar son neamhspleáchas na Catalóine a fhógairt. Vótáil na feisirí ar son “Poblacht na Catalóine” a chruthú a bheadh ina “stát neamhspleách, flaitheasach”. Vótáil 70 feisire ar son an rúin agus deichniúr a vótáil ina aghaidh. Rinne feisirí an fhreasúra, a bhí in aghaidh an neamhspleáchais, baghcat ar vóta an lae inniu. Shiúil baill an PSC, Páirtí Sóisialach na Catalóine, baill an Ciutadans agus baill an pháirtí chaomhaigh, amach as an bParlaimint sular caitheadh na vótaí.

Chuir  Carles Puigdemont,  ina uachtarán ar rialtas réigiúnach na Catalóine ag an am, fógra oifigiúil neamhspleáchais na Catalóine ar athló níos luaithe an mhí seo ar mhaithe le tuilleadh cainte agus comhrá le rialtas Madrid faoi "phróiseas síochánta" leis an neamhspleáchas a bhaint amach. 

 Deoraíocht agus réiteach 
Ansin theith Puigdemont ón gCatalóin in 2017 nuair a chúisigh na húdaráis é in airgead poiblí a chaitheamh go mídhleathach ar an reifreann.

Sa bhliain 2019, toghadh Puigdemont mar fheisire chuig Parlaimint na hEorpa.

I mí na Bealtaine 2024, ritheadh dlí i bParlaimint na Spáinne ag tabhairt pardún ginearálta do na daoine ar nós Puigdemont  a bhí freagrach as an reifreann in 2017  a reáchtáil.

D'fhill Puigdemont ar an gCatalóin ar an 7 Lúnasa 2024 tar éis dó a bheith ar deoraíocht sa Bheilg le seacht mbliana.

 Féach freisin     

 Carles Puigdemont

 Tagairtí 

Naisc sheachtracha

 Reifreann Neamhspleáchais na Catalóine, 2017    
 Catalonia Votes     

Catagóir:2017
Catagóir:An Chatalóin
Catagóir:Reifrinn